text: Ung kvinde dræbt i trafikulykke
  26 august 2016 kl. 17.34
  Et solouheld på Koldingvej ved Toftlund har fredag eftermiddag kostet en 29-årig kvinde livet.
  Ulykken skete ved 15-tiden og de to øvrige passagerer i bilen er begge bragt på sygehuset, oplyser Syd- og Sønderjyllands politi.
  I bilen sad den nu dræbte 29-årige kvinde, hendes 6-årige datter og en 63-årig mand, der er far til den dræbte kvinde. De tre er alle fra Vojens-området.
  Årsagen til ulykken er ifølge politiet endnu ukendt. Familien er blevet underrettet om ulykken.
  Klik og se mere på localeyes.dk
  Koldingvej ved Toftlund er atter åben for trafik i begge retninger. Vagtchefen. #politidk
  
  